ଓ୍ବାଶିଂଟନ,୨/୧୦ଃ ପତ୍ନୀ ମେଲାନିଆ ଟ୍ରମ୍ପଙ୍କ ସମେତ ଆମେରିକାର ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ କରୋନା ଆକ୍ରାନ୍ତ ହୋଇଛନ୍ତି । ବ୍ୟକ୍ତିଗତ ପରାମର୍ଶଦାତା କରୋନା ଆକ୍ରାନ୍ତ ହେବାପରେ ଟ୍ରମ୍ପ ଦମ୍ପତି କ୍ବାରାଣ୍ଟାଇନରେ ଥିଲେ । ଶୁକ୍ରବାର ଉଭୟଙ୍କ କରୋନା ଟେଷ୍ଟ ରିପୋର୍ଟ ପଜିଟିଭ ଆସିଛି । ସକାଳେ ଟ୍ରମ୍ପ କ୍ବାରେଣ୍ଟାଇନରେ ଥିବା ଟୁଇଟ୍ କରି ସୂଚନା ଦେଇଥିଲେ । ଟ୍ୱିଟରେ ସେ ଉଲ୍ଲେଖ କରିଥିଲେ, ବିନା ବ୍ରେକରେ ଏତେ ପରିଶ୍ରମ କରୁଥିବା ହୋପ୍ ହିକ୍ସ କରୋନା ପଜିଟିଭ ଚିହ୍ନଟ ହୋଇଛନ୍ତି । ଏବେ ଆମେ କରୋନା ଟେଷ୍ଟ ରିପୋର୍ଟକୁ ଅପେକ୍ଷା କରିଛୁ । ଏଥିସହ ଆମେ ଏବେ ନିଜକୁ କ୍ବାରାଣ୍ଟାଇନ୍ କରି ରଖିଛୁ ।
Tonight, @FLOTUS and I tested positive for COVID-19. We will begin our quarantine and recovery process immediately. We will get through this TOGETHER!
ଟ୍ରମ୍ପଙ୍କ କରୋନା ପଜିଟିଭ ଆସିବା ପରେ ଭାରତୀୟ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଯଥାଶୀଘ୍ର ସୁସ୍ଥ ହେବା ନିମନ୍ତେ ଶୁଭକାମନା କରିଛନ୍ତି ।
ସୂଚନାଯୋଗ୍ୟ, ହୋପ୍ ହିକ୍ସ ଆମେରିକା ରାଷ୍ଟ୍ରପତି ଡୋନାଲ୍ଡଙ୍କ ଟ୍ରମ୍ପ ସହ ଏୟାର ଫୋର୍ସ ଓ୍ବାନରେ ନିୟମିତ ଯାତ୍ରା କରୁଥିଲେ । ନିକଟରେ ହୋପ୍ ହିକ୍ସ ଅନ୍ୟ ସହଯୋଗୀଙ୍କ ସହ ରାଷ୍ଟ୍ରପତିଙ୍କ ଡିବେଟ୍ ପାଇଁ କ୍ଲିଭଲ୍ୟାଣ୍ଡ ଯାତ୍ରା କରିଥିଲେ । ହ୍ବାଇଟ ହାଉସ ପକ୍ଷରୁ କୁହାଯାଇଛି, ରାଷ୍ଟ୍ରପତି ଟ୍ରମ୍ପ ଓ ଆମେରିକାର ଲୋକଙ୍କ ପାଇଁ କାମ କରୁଥିବା ସମସ୍ତଙ୍କର ସ୍ବାସ୍ଥ୍ୟ ଓ ସୁରକ୍ଷାକୁ ଖୁବ୍ ଗମ୍ଭୀରତାର ସହ ଗ୍ରହଣ କରାଯାଏ ।
ଆସନ୍ତୁ ଜାଣିବା ଆସନ୍ତାକାଲି 03 ଅକ୍ଟୋବର 2020, ଶନିବାରର ରାଶିଫଳ !
ଆମେରିକାରୁ ଭାରତକୁ ପହଞ୍ଚିଲା ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ପାଇଁ ନିର୍ମିତ କରାଯାଇଥିବା ସ୍ୱତନ୍ତ୍ର ବିମାନ, ଏହି ବିଶେଷତା ସହିତ ସଜ୍ଜିତ !
